Video: Centurion-gemeenskapsmark ’n reuse-sukses(Foto: Esté Meyer Jansen/Maroela Media) ŉ Gemeenskapsmark wat begin is om plaaslike entrepreneurs van die Centurion-omgewing te ondersteun, was weereens ŉ sukses. Driné de Bruyn, die organiseerder, het die eerste Centurion-gemeenskapsmark in Maartmaand in haar eie tuin met 60 stalletjies aangebied. Sy het dit gedoen nadat sy bewus geword het van hoe swaar die Covid-19-inperking mense se vermoë om ŉ inkomste te genereer getref het. Meer as 1 000 mense het die eerste mark bygewoon en De Bruyn het gou besef die tweede mark sal ŉ nuwe perseel benodig om verder uit te brei. Die tweede mark is Vrydag by die Doxa Deo-gemeente in Raslouw aangebied en dié keer het dit met 180 stalletjies gespog, wat alles gesmous het van houtspeelgoed, badbomme, tuinplante en talle ander tuisgemaakte produkte. Die volgende Centurion-gemeenskapsmark word vir 25 Junie beplan. Kyk Forumnuus se video van die geleentheid hier: